text: Nyd det så længe det varer
  24 oktober 2011 kl. 07.36
  Oktober slutter med flot vejr.
  Solen har allerede skinnet mere end sædvanligt i oktober, og det kommer den også til resten af ugen med undtagelse af onsdag.
  - Det bliver en flot uge med rigtig megen sol. Det eneste mørke punkt er onsdag, hvor en front skal passere Danmark. Det giver både skyer og regn, siger TV2's vejrvært Jens Ringgård Christiansen.
  Om dagen bliver det over 10 grader den kommende uge, og der kommer ikke frost om natten.
  Oktober har i forvejen sat varmerekord med 26,5 grader i begyndelsen af måneden.
  